**BØLER MENIGHET SIN HANDLINGSPLAN FOR Å BLI GRØNN MENIGHET.**

 **Planen er behandlet og godkjent av menighetsrådet i møte den 6. juni 2016**

 **1) FORANKRING I MENIGHET**.

 - Menigheten vil forankre sitt miljø- og rettferdighetsengasjement i planer og årsmeldinger. Staben sammen med råd og utvalg sørger for at det skjer.

 - Menigheten vil etablere en grønn ansvarsgruppe. Den består i første omgang av arbeidsgruppa.

 - Menigheten vil utfordre fellesrådet til grønn drift på alle områder og våre representanter i fellesråd/menighetens administrasjon skal arbeide for dette.

 **2) GUDSTJENESTELIV**.

 - Menigheten vil inkludere miljø, forbruk og rettferdighetsperspektiv i bønner, liturgi, sang- og salmevalg. Prestene tar ansvar for dette.

 - Menigheten vil utfordre til engasjement i klima og rettferdighetsspørsmål gjennom prekener og annen forkynnelse. Prestene tar hovedansvar for dette.

 - Menigheten vil feire Skaperverkets dag og andre gudstjenester i undring og takknemlighet over skaperverket. Staben og prestene tar ansvar for at dette skjer

 - Menigheten vil samle inn penger til Kirkens Nødhjelp. Det skjer gjennom kollekt og fastebøsser.

 **3) DIAKONI, UNDERVISNING OG MISJON**.

 -Menigheten vil integrere miljø- og forbruks-rettferdighetsperspektiver i undervisning, trosopplæring og barne- og ungdomsarbeid. Trosopplærer og prestene har ansvar for dette

 - Menigheten innarbeider vern av skaperverket og kamp for rettferdighet i diakoniplanen

 - Menigheten vil arrangere loppemarked, byttemarked eller gi rom for andre kreative tiltak. De som er ansvarlige for stortorsdag vil se på dette.

 - Menigheten vil delta i fasteaksjonen til Kirkens Nødhjelp og sørge for å ha en KN- kontakt i menigheten. Sokneprest Dag Auli er KN- kontakt

 - Menigheten vil samarbeide med misjonsprosjekter. Har nå samarbeidsavtale med NMS.

- Menighetens barn- og unge deltar i Globalløpet til inntekt for KFUK/KFUM Global.

 **4) INFORMASJON OG SAMARBEID**.

 - Menigheten vil formidle stoff om miljø. klima, forbruk og rettferd. Det vil først og fremst skje på hjemmesiden, i Bølerposten og ved oppslag om at vi er Grønn menighet på oppslagstavlene.

 - Menigheten involvere medlemmene i kirkens engasjement for miljø og rettferd. Det skjer blant annet ved informasjon om det arbeidet kirkens sentrale organer deltar i og/eller oppfordrer menighetene til å delta i. Staben og grønn komite har ansvar for dette.

 **5) INNKJØP, FORBRUK OG AVFALL.**

 - Menigheten vil kjøpe så lite som mulig, vurdere bruktkjøp og reparasjon og være kritisk til bruk av engangsprodukter ved bevertning/kirkekaffe. Det er først og fremst staben som skal være bevisst på dette

 - Menigheten vil vurdere å bruke noen Fairtrade-merkede produkter.

 - Menigheten vil unngå bruk av miljøgifter i rengjøringsmidler og sprøytemidler. De som står for innkjøp av disse produktene må være seg dette bevisst.

 - Menigheten vil foretrekke miljøsertifiserte leverandører av varer og tjenester, samt bruk av miljømerkede produkter der dette er mulig.

 - Menigheten vil minske papirforbruket. I første omgang gjeler dette utskrifter og kopiering. Undersøke om det er mulig å tallfeste dette ved å se på innkjøp av papir?

 - Menigheten vil sortere avfall for resirkulering og spesialavfall til godkjente mottak. Det er nå etablert.

 **6) ENERGI TRANSPORT OG REISE**.

 - Menigheten vil samarbeide med fellesrådet om energibruk i kirkebygningene våre. Det skjer

 - Menigheten vil bruke sparepærer/led-lys og slokke lys og annet el-utstyr som ikke er i bruk. Minnes regelmessig om på stabsmøtene.

 - Menigheten vil senke temperaturen når det ikke er folk i kirken, menighetshuset og på kontorene. Gjøres av hver enkelt på kontorene sine.

 - Menigheten vil oppfordre menigheten til å sykle, reise kollektivt eller samkjøre til og fra kirken og tilrettelegge for det. Tas opp regelmessig på stabsmøtene.

 - Menigheten har lagt til rette for sykkelparkering ved kirken.